KLASA: 112-02/20-01/05

URBROJ: 2158-19-20-01

Osijek, 24. prosinca 2020. godine

Na temelju članka 12. Pravilnika o načinu i postupku zapošljavanja u Osnovnoj školi „Grigor Vitez“ (u daljnjem tekstu: Pravilnik), a vezano za objavu natječaja (KLASA: 112-02/20-01/03, URBROJ: 2158-19-20-01) od 10. prosinca 2020. godine za radno mjesto učitelja/ice fizike na određeno nepuno radno vrijeme, Povjerenstvo za vrednovanje kandidata objavljuje

**OBAVIJEST O SADRŽAJU I NAČINU VREDNOVANJA, POZIV NA TESTIRANJE**

**KANDIDATA TE POPIS PRAVNIH I DRUGIH IZVORA ZA PRIPREMU**

**KANDIDATA ZA TESTIRANJE**

Sukladno čl.13, st.1 i st.2. Pravilnika postupak vrednovanja za radno mjesto učitelja/ice fizike na određeno nepuno radno vrijeme, provest će se putem pisane provjere znanja-testiranja.

Kandidati koji su pravodobno dostavili potpunu prijavu i ispunjavaju uvjete natječaja, Povjerenstvo poziva na vrednovanje.

Osoba koja nije podnijela pravodobnu ili potpunu prijavu ili ne ispunjava formalne uvjete natječaja, ne smatra se kandidatom u postupku natječaja.

Pisana provjera znanja-testiranje kandidata održat će se dana **30. prosinca 2020. godine (srijeda)** s početkom u **9.30 sati**, u prostorijama OŠ „Grigor Vitez“, Korčulanska 1, 31 000 Osijek.

Na pisanu provjeru znanja (testiranje) se pozivaju sljedeći kandidati:

|  |  |
| --- | --- |
| Red.  br. | Ime i prezime kandidata |
| 1. | Ivana Bakoška |
| 2. | Igor Ćurić |

Ako kandidat ne pristupi testiranju u navedenom vremenu ili pristupi nakon vremena određenog za početak testiranja, ne smatra se kandidatom natječaja.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata Povjerenstvo će podijeliti testove kandidatima.

Po zaprimanju testa kandidat je dužan upisati zaporku na za to označenom mjestu na testu.

Test se piše isključivo plavom kemijskom olovkom.

Za vrijeme testiranja nije dopušteno:

1. koristiti se bilo kakvom literaturom odnosno bilješkama,
2. koristiti mobitel ili druga komunikacijska sredstva,
3. napuštati prostoriju u kojoj se testiranje odvija i
4. razgovarati s ostalim kandidatima

Ukoliko kandidat postupi suprotno pravilima testiranja, bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog pisanog testiranja kandidata Povjerenstvo utvrđuje rezultat testiranja za svakog kandidata koji je pristupio testiranju.

Rezultat pisanog pisane provjere znanja i rang listu kandidata, Povjerenstvo će objaviti na mrežnoj stranici Škole <http://os-gvitez-os.skole.hr/natjecaji1>

Poziv na testiranje objavljen je dana24. prosinca 2020.godine na mrežnoj stranici Škole <http://os-gvitez-os.skole.hr/natjecaji1>

Pisana provjera znanja provest će se sukladno uputama Hrvatskog zavoda za javno zdravstvo za sprječavanje i suzbijanje epidemije COVID-19.

**Na pisanoj provjeri znanja, kandidati su dužni imati vlastitu kemijsku olovku te su obavezni nositi zaštitnu masku.**

Pravni i drugi izvori za pripremu kandidata za pisanu provjeru znanja (testiranje) su:

1. Zakon o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20),
2. Pravilnik o kriterijima za izricanje pedagoških mjera (Narodne novine, br. 94/15 i 3/17),
3. Pravilnik o tjednim radnim obvezama učitelja i stručnih suradnika u osnovnoj školi (Narodne novine, br. 34/14, 40/14, 103/14, 102/19),
4. Odluka o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2020./2021. (Narodne novine, br. 57/2020),
5. Državni pedagoški standard osnovnoškolskog sustava odgoja i obrazovanja (Narodne novine, br. 63/08, 90/10),
6. Monografija škole, poveznica <http://online.fliphtml5.com/qqbbr/zaja/?1527682247154>
7. Odluka o donošenju kurikuluma za nastavni predmet Fizike za osnovne škole i gimnazije u Republici Hrvatskoj (Narodne novine, br. 10/19)

Povjerenstvo za vrednovanje kandidata